title: 2003/895/EZ: Odluka Komisije od 19. prosinca 2003. o izmjeni Odluke 2002/251/EZ o opozivu zaštitnih mjera u pogledu određenih pošiljaka mesa peradi uvezenih iz Tajlanda (priopćena pod brojem dokumenta C(2003) 4846)  Tekst značajan za EGP

text:
               03/Sv. 42

               HR

               Službeni list Europske unije

               175

         32003D0895

               L 333/92

               SLUŽBENI LIST EUROPSKE UNIJE

         ODLUKA KOMISIJE
   od 19. prosinca 2003.
   o izmjeni Odluke 2002/251/EZ o opozivu zaštitnih mjera u pogledu određenih pošiljaka mesa peradi uvezenih iz Tajlanda
   (priopćena pod brojem dokumenta C(2003) 4846)
   (Tekst značajan za EGP)
   (2003/895/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1.,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (2), a posebno njezin članak 22. stavak 1.,
   budući da:

               (1)

               Odluka Komisije 2002/251/EZ od 27. ožujka 2002. o određenim zaštitnim mjerama s obzirom na meso peradi i određene proizvode ribarstva i akvakulture namijenjene ljudskoj prehrani koji se uvoze iz Tajlanda (3), donesena je zbog prisutnosti nitrofurana u mesu peradi i kozicama uvezenima iz Tajlanda.

               (2)

               Odluka 2002/251/EZ izmijenjena je Odlukom 2003/477/EZ (4) o opozivu sustavnih kontrola pošiljaka kozica za koje su izdani certifikati poslije 21. rujna 2002. te Odlukom 2003/559/EZ o smanjenju sustavnih kontrola pošiljaka mesa peradi za koje su izdane svjedodžbe poslije 21. rujna 2002. Te su izmjene utemeljene na rezultatima ispitivanja koja su države članice provodile i na temelju jamstava koja su dala nadležna tijela u Tajlandu.

               (3)

               Rezultati pojačanih kontrola mesa peradi uvezenog iz Tajlanda koje provode države članice i dalje su povoljni. Stoga, više nije potrebno primjenjivati pojačane kontrole uvedene Odlukom 2002/251/EZ, kako je izmijenjena Odlukom 2003/559/EZ, onih pošiljaka za koje su tajlandska tijela izdala veterinarske certifikate poslije 21. rujna 2002. potvrđujući da su bile podvrgnute sustavnoj kontroli prije otpreme. Sustavne kontrole treba provoditi samo za isporuke za koje su certifikati izdani prije tog datuma.

               (4)

               Odluku 2002/251/EZ treba stoga na odgovarajući način izmijeniti.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2002/251/EZ mijenja se kako slijedi:

               Članak 2. stavak 1. zamjenjuje se sljedećim:

                  „1.   Države članice, primjenjujući odgovarajuće metode uzorkovanja i otkrivanja, svaku pošiljku kozica i mesa peradi uvezenu iz Tajlanda, a koju prati veterinarski certifikat izdan prije 21. rujna 2002., podvrgavaju kemijskom ispitivanju kako bi utvrdile da ti proizvodi ne predstavljaju opasnost za zdravlje ljudi. Ispitivanje se mora provesti posebno s obzirom na otkrivanje prisutnosti antimikrobnih tvari, a posebno nitrofurana i njihovih metabolita.”

         Članak 2.
   Ova se Odluka primjenjuje od 23. prosinca 2003.
   Članak 3.
   Ova je Odluka upućena državama članicama.

      Sastavljeno u Bruxellesu 19. prosinca 2003.

            Za Komisiju

         David BYRNE

            Član Komisije

      (1)  SL L 31, 1.2.2002., str. 1. Uredba kako je izmijenjena Uredbom (EZ) br. 1642/2003 (SL L 245, 29.9.2003., str. 4.).

      (2)  SL L 24, 30.1.1998., str. 9. Direktiva kako je izmijenjena Aktom o pristupanju iz 2003.

      (3)  SL L 84, 28.3.2002., str. 77. Odluka kako je zadnje izmijenjena Odlukom 2003/559/EZ (SL L 189, 29.7.2003., str. 52.).

      (4)  SL L 158, 27.6.2003., str. 61.


title: 98/9/EZ: Odluka Komisije od 16. prosinca 1997. o izmjeni Odluke 97/569/EZ o sastavljanju privremenih popisa objekata iz trećih zemalja iz kojih države članice odobravaju uvoz mesnih proizvoda  Tekst značajan za EGP

text:
               03/Sv. 029

               HR

               Službeni list Europske unije

               224

         31998D0009

               L 003/12

               SLUŽBENI LIST EUROPSKE UNIJE

               16.12.1997.

      ODLUKA KOMISIJE

   od 16. prosinca 1997.
   o izmjeni Odluke 97/569/EZ o sastavljanju privremenih popisa objekata iz trećih zemalja iz kojih države članice odobravaju uvoz mesnih proizvoda
   (Tekst značajan za EGP)
   (98/9/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 97/34/EZ (2), a posebno njezin članak 2. stavak 4.,
   budući da su Odlukom Komisije 97/569/EZ (3) sastavljeni privremeni popisi objekata u trećim zemljama koji proizvode mesne proizvode;
   budući da je Južna Afrika poslala popis objekata koji proizvode proizvode od mesa peradi i za koje nadležne vlasti potvrđuju da su u skladu s pravilima Zajednice;
   budući da je stoga moguće sastaviti privremeni popis objekata koji proizvode proizvode od mesa peradi za Južnu Afriku; budući da bi u skladu s tim trebalo izmijeniti Odluku 97/569/EZ;
   budući da su mjere propisane ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Prilog ovoj Odluci dodaje se Prilogu Odluke 97/569/EZ.
   Članak 2.
   Ova se Odluka primjenjuje od 15. prosinca 1997.
   Članak 3.
   Ova je Odluka upućena državama članicama.

      Sastavljeno u Bruxellesu 16. prosinca 1997.

            Za Komisiju

         Franz FISCHLER

            Član Komisije

      (1)  SL L 243, 11.10.1995., str. 17.

      (2)  SL L 13, 16.1.1997., str. 33.

      (3)  SL L 234, 26.8.1997., str. 16.
   PRILOG
   País: SUDÁFRICA / Land: SYDAFRIKA / Land: SÜDAFRIKA / Χώρα: ΝΟΤΙΑ ΑΦΡΙΚΗ / Country: SOUTH AFRICA / Pays: AFRIQUE DU SUD / Paese: SUDAFRICA / Land: ZUID-AFRIKA / País: ÁFRICA DO SUL / Maa: ETELÄ-AFRIKKA / Land: SYDAFRIKA

               1

               2

               3

               4

               5

               ZA 21

               Finlar Foods

               Stikland

               PMP 6


title: 2007/356/EZ: Odluka Komisije od 21. svibnja 2007. o neuvrštavanju trihlorfona u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže tu tvar (priopćeno pod brojem dokumenta C(2007) 2096)  Tekst značajan za EGP

text:
               03/Sv. 004

               HR

               Službeni list Europske unije

               226

         32007D0356

               L 133/42

               SLUŽBENI LIST EUROPSKE UNIJE

               21.05.2007.

      ODLUKA KOMISIJE

   od 21. svibnja 2007.
   o neuvrštavanju trihlorfona u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže tu tvar
   (priopćeno pod brojem dokumenta C(2007) 2096)
   (Tekst značajan za EGP)
   (2007/356/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. četvrti podstavak,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica tijekom razdoblja od 12 godina nakon priopćenja o toj Direktivi može odobriti stavljanje na tržište sredstva za zaštitu bilja koja sadrže aktivne tvari koje nisu navedene u Prilogu I. toj Direktivi i koje su već na tržištu dvije godine nakon datuma prijave, dok se u međuvremenu te tvari postupno razmatraju u okviru programa rada.

               (2)

               Uredbama Komisije (EZ) br. 451/2000 (2) i (EZ) br. 703/2001 (3) utvrđuju se detaljna pravila za provedbu druge faze programa rada iz članka 8. stavka 2. Direktive 91/414/EEZ i uspostavlja se popis aktivnih tvari koje je potrebno procijeniti s ciljem njihova mogućeg uvrštenja u Prilog I. Direktivi 91/414/EEZ. Na taj je popis uvršten trihlorfon.

               (3)

               Utjecaj trihlorfona na zdravlje ljudi i na okoliš procjenjuje se u skladu s odredbama propisanima uredbama (EZ) br. 451/2000 i (EZ) br. 703/2001 za čitav niz upotreba koje predlaže podnositelj prijave. Nadalje, tim se uredbama određuju države članice izvjestiteljice koje Europskoj agenciji za sigurnost hrane (EFSA), u skladu s člankom 8. stavkom 1. Uredbe (EZ) br. 451/2000, podnose odgovarajuća izvješća o procjeni i preporuke. Država članica izvjestiteljica za trihlorfon bila je Španjolska i sve su predmetne informacije dostavljene 23. kolovoza 2004.

               (4)

               Izvješće o ocjeni u okviru radne skupine za vrednovanje stručno su pregledale države članice i EFSA i dostavile ga Komisiji 12. svibnja 2006. u obliku zaključka EFSA-e o stručnom pregledu procjene rizika od pesticida s aktivnom tvari trihlorfon (4). To su izvješće u okviru Stalnog odbora za prehrambeni lanac i zdravlje životinja pregledale države članice i Komisija i konačnu inačicu dovršile 29. rujna 2006. u obliku izvješća Komisije o pregledu trihlorfona.

               (5)

               Uslijed nedovoljnog broja potpornih studija, bilo je nemoguće dokazati sigurnu uporabu tvari. Na temelju dostupnih podataka bilo je nemoguće pripremiti procjenu rizika izloženosti potrošača, izvođača, radnika i drugih prisutnih osoba. Osim toga, ocjena opstojnosti i ponašanja tvari u okolišu bila je ograničena i njezina eko-toksikološka svojstva nisu u cijelosti procijenjena.

               (6)

               Komisija je pozvala podnositelja prijavitelja da u roku četiri tjedna dostavi primjedbe o rezultatima stručnog pregleda i priopći namjerava li ustrajati na uvrštenju tvari na popis. Podnositelj prijave dostavio je svoje primjedbe koje su pozorno razmotrene. Međutim, unatoč podnesenim argumentima, navedene nedoumice nije bilo moguće riješiti i procjene pripravljene na temelju dostavljenih informacija, evaluiranih na sastancima stručnjaka EFSA-e, pokazale su da se, u okviru predloženih uvjeta uporabe, ne može očekivati da sredstva za zaštitu bilja koja sadrže trihlorfon općenito zadovolje zahtjeve iz članka 5. stavka 1. točaka (a) i (b) Direktive 91/414/EEZ.

               (7)

               Trihlorfon stoga ne bi trebalo uvrstiti u Prilog I. Direktivi 91/414/EEZ.

               (8)

               Trebalo bi poduzeti mjere kako bi se osiguralo da se postojeća odobrenja za sredstva za zaštitu bilja koja sadrže trihlorfon povuku u propisanom roku te da se ne produljuju i ne izdaju nova odobrenja za takva sredstva.

               (9)

               Ako države članice odobre produljenje roka za uklanjanje, skladištenje, stavljanje na tržište i uporabu postojećih zaliha sredstava za zaštitu bilja koja sadrže trihlorfon, to se razdoblje mora ograničiti na najviše dvanaest mjeseci kako bi se omogućila uporaba postojećih zaliha najviše u jednoj sezoni rasta.

               (10)

               Ovom se Odlukom ne dovodi u pitanje podnošenje zahtjeva za trihlorfon u skladu s odredbama članka 6. stavka 2. Direktive 91/414/EEZ s ciljem njegovog mogućeg uvrštenja u njezin Prilog I.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Trihlorfon se kao aktivna tvar ne uvrštava u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               dozvole za sredstva za zaštitu bilja koja sadrže trihlorfon povuku do 21. studenoga 2007.;

               (b)

               od 25. svibnja 2007. ne izdaju niti produljuju odobrenja za sredstva za zaštitu bilja koja sadrže trihlorfon u skladu s odstupanjem predviđenim u članku 8. stavku 2. Direktive 91/414/EEZ.

         Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ mora biti što je moguće kraće i prestaje važiti najkasnije 21. studenoga 2008.
   Članak 4.
   Ova je Odluka upućena državama članicama.

      Sastavljeno u Bruxellesu 21. svibnja 2007.

            Za Komisiju

         Markos KYPRIANOU

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2007/25/EZ (SL L 106, 24.4.2007., str. 34.).

      (2)  SL L 55, 29.2.2000., str. 25. Uredba kako je zadnje izmijenjena Uredbom (EZ) br. 1044/2003 (SL L 151, 19.6.2003., str. 32.).

      (3)  SL L 98, 7.4.2001., str. 6.

      (4)  EFSA Scientific Report (2006) 76, 1–62, „Conclusion on the peer review of trichlorfon”.


title: 2006/596/EZ: Odluka Komisije od 4. kolovoza 2006. o sastavljanju popisa država članica prihvatljivih za financiranje iz Kohezijskog fonda za razdoblje od 2007. do 2013. (priopćena pod brojem dokumenta C(2006) 3479)

text:
               14/Sv. 003

               HR

               Službeni list Europske unije

               28

         32006D0596

               L 243/47

               SLUŽBENI LIST EUROPSKE UNIJE

               04.08.2006.

      ODLUKA KOMISIJE

   od 4. kolovoza 2006.
   o sastavljanju popisa država članica prihvatljivih za financiranje iz Kohezijskog fonda za razdoblje od 2007. do 2013.
   (priopćena pod brojem dokumenta C(2006) 3479)
   (2006/596/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (1), a posebno njezin članak 5. stavak 3. i članak 8. stavak 4.,
   budući da:

               (1)

               U skladu s člankom 1. stavkom 1. Uredbe (EZ) br. 1083/2006 o osnivanju Kohezijskog fonda, Kohezijski fond doprinosi jačanju gospodarske i socijalne kohezije Zajednice u interesu promicanja održivog razvoja.

               (2)

               U skladu s člankom 5. stavkom 2. Uredbe (EZ) br. 1083/2006, države članice koje su prihvatljive za financiranje iz Kohezijskog fonda one su čiji bruto nacionalni dohodak (BND) po glavi stanovnika, koji se mjeri u paritetima kupovne moći i izračunava na temelju podataka Zajednice za razdoblje od 2001.do 2003., iznosi manje od 90 % prosjeka BND-a za EU-25.

               (3)

               U skladu s člankom 8. stavkom 3. Uredbe (EZ) br. 1083/2006, države članice prihvatljive za financiranje iz Kohezijskog fonda u 2006. te koje bi i dalje bile prihvatljive da je prag prihvatljivosti ostao 90 % prosjeka BND-a za EU-15, ali koje gube prihvatljivost jer njihov nominalni BND po glavi stanovnika prelazi 90 % prosjeka BND-a za EU-25, mjereno i izračunano u skladu s člankom 5. stavkom 2. te Uredbe, također imaju pravo na financiranje iz Kohezijskog fonda na prijelaznoj i posebnoj osnovi.

               (4)

               Potrebno je u skladu s tim utvrditi popise prihvatljivih država članica,

         DONIJELA JE OVU ODLUKU:
   Članak 1.
   Države članice prihvatljive za financiranje iz Kohezijskog fonda na dan 1. siječnja 2007. su one navedene u Prilogu I.
   Članak 2.
   Države članice prihvatljive za financiranje iz Kohezijskog fonda na prijelaznoj i posebnoj osnovi, kako je navedeno u članku 8. stavku 3. Uredbe (EZ) br. 1083/2006, one su navedene u Prilogu II.
   Članak 3.
   Ova je Odluka upućena državama članicama.

      Sastavljeno u Bruxellesu 4. kolovoza 2006.

            Za Komisiju

         Danuta HÜBNER

            Članica Komisije

      (1)  SL L 210, 31.7.2006., str. 25.
   PRILOG I.

      Popis država članica prihvatljivih za financiranje iz Kohezijskog fonda na dan 1. siječnja 2007.

               Češka

               Estonija

               Grčka

               Cipar

               Latvija

               Litva

               Mađarska

               Malta

               Poljska

               Portugal

               Slovenija

               Slovačka

         PRILOG II.

      Popis država članica prihvatljivih za financiranje iz Kohezijskog fonda na prijelaznoj i posebnoj osnovi za razdoblje od 1. siječnja 2007. do 31. prosinca 2013.

   Španjolska


Odluka Komisije od 26/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7940 - NETTO / GROCERY STORE AT ARMITAGE AVENUE LITTLE HULTON) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 05/03/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7192 - BROOKFIELD / MOL / ITI) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 30/01/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7110 - GIC REALTY / BRITISH LAND / BROADGATE) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2004/3/EZ: Odluka Komisije od 19. prosinca 2003. o odobravanju mjera protiv određenih bolesti strožih od mjera predviđenih u prilozima I. i II. Direktivi Vijeća 2002/56/EZ u pogledu stavljanja na tržište sjemenskoga krumpira na cijelom državnom području određenih država članica ili njegovom dijelu (priopćeno pod brojem dokumenta C(2003) 4833)  Tekst značajan za EGP

text:
               03/Sv. 56

               HR

               Službeni list Europske unije

               275

         32004D0003

               L 002/47

               SLUŽBENI LIST EUROPSKE UNIJE

         ODLUKA KOMISIJE
   od 19. prosinca 2003.
   o odobravanju mjera protiv određenih bolesti strožih od mjera predviđenih u prilozima I. i II. Direktivi Vijeća 2002/56/EZ u pogledu stavljanja na tržište sjemenskoga krumpira na cijelom državnom području određenih država članica ili njegovom dijelu
   (priopćeno pod brojem dokumenta C(2003) 4833)
   (Tekst značajan za EGP)
   (2004/3/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2002/56/EZ od 13. lipnja 2002. o stavljanju na tržište sjemenskog krumpira (1), kako je zadnje izmijenjena Direktivom 2003/61/EZ (2), a posebno njezin članak 17. stavak 2.,
   uzimajući u obzir zahtjeve Njemačke, Irske, Portugala, Finske i Ujedinjene Kraljevine,
   budući da:

               (1)

               Odluka Komisije 93/231/EEZ od 30. ožujka 1993. o utvrđivanju, u pogledu stavljanja na tržište sjemenskog krumpira na cijelom državnom području određenih država članica ili njegovu dijelu, odobravaju strože mjere protiv određenih bolesti od mjera predviđenih u prilozima I. i II. Direktivi Vijeća 66/403/EEZ (3), nekoliko je puta znatno izmjenjivana (4). Zbog jasnoće i racionalnosti, navedenu Odluku treba kodificirati.

               (2)

               Direktivom 2002/56/EZ utvrđena su dopuštena odstupanja u pogledu određenih štetnih organizama.

               (3)

               Direktivom 2002/56/EZ dopušta se državama članicama da sjemenski krumpir svoje domaće proizvodnje podvrgnu strožim uvjetima.

               (4)

               Irska na cijelom svom državnom području, Njemačka, Finska i Ujedinjena Kraljevina na određenim dijelovima svojih državnih područja te Portugal na područjima višim od 300 metara nadmorske visine na Azorskim otocima žele iskoristiti odredbe Direktive 2002/56/EZ u pogledu određenih organizama posebno štetnih za usjeve krumpira na tim područjima.

               (5)

               Komisija je Direktivom 93/17/EEZ (5) utvrdila klase Zajednice za osnovni sjemenski krumpir zajedno s uvjetima i oznakama koje se primjenjuju za te klase. Sjemenski krumpir koji pripada tim klasama treba se smatrati primjerenim za stavljanje na tržište na državnim područjima država članica kojima treba dati odobrenje u skladu s člankom 17. stavkom 2. Direktive 2002/56/EZ.

               (6)

               Usporedbom mjera poduzetih u vezi s domaćom proizvodnjom sjemenskog krumpira, u Irskoj na cijelom njezinom državnom području, u Njemačkoj, Finskoj i Ujedinjenoj Kraljevini na određenim dijelovima njihovih državnih područja te u Portugalu na područjima višim od 300 metara nadmorske visine na Azorskim otocima, s klasama Zajednice za osnovni sjemenski krumpir, može se zaključiti:

                           —

                           da „EZ klasa 1.” udovoljava strožim uvjetima,

                           —

                           da je „EZ klasa 2.” istovrijedna domaćoj proizvodnji namijenjenoj sjemenskom krumpiru, i

                           —

                           da je „EZ klasa 3.” istovrijedna domaćoj proizvodnji namijenjenoj proizvodnji krumpira.

               (7)

               Stoga treba dopustiti Irskoj na cijelom njezinom državnom području, Njemačkoj, Finskoj i Ujedinjenoj Kraljevini na određenim dijelovima njihovih državnih područja te Portugalu na područjima višim od 300 metara nadmorske visine na Azorskim otocima, da ograniče stavljanje na tržište sjemenskog krumpira samo na klase Zajednice za osnovni krumpir utvrđene Direktivom 93/17/EEZ.

               (8)

               To dopuštenje u skladu je s obvezama država članica na temelju zajedničkih pravila o zdravstvenom stanju bilja utvrđenih Direktivom Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (6), kako je zadnje izmijenjena Direktivom Komisije 2003/47/EZ (7).

               (9)

               Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:
   Članak 1.
   Državama članicama navedenim u stupcu 1. Priloga I. ovime se dopušta da na područjima navedenim u stupcu 2. Priloga I. ograniče stavljanje na tržište sjemenskog krumpira na osnovni sjemenski krumpir sljedećih klasa Zajednice utvrđenih Direktivom 93/17/EEZ:

               (a)

               za proizvodnju sjemenskog krumpira na „EZ klasu 1.” ili „EZ klasu 2.”;

               (b)

               za proizvodnju krumpira na „EZ klasu 1.”, „EZ klasu 2.” ili „EZ klasu 3.”

         Članak 2.
   Navedene države članice moraju uspostaviti stalan sustav redovitih provjera radi osiguranja dosljednog ispunjavanja uvjeta odobrenja, kao i sastavljati izvještaje. Komisija nadzire taj sustav.
   Članak 3.
   Odobrenje u skladu s člankom 1. povlači se čim se utvrdi da njegovi uvjeti više nisu ispunjeni.
   Članak 4.
   Odluka 93/231/EEZ stavlja se izvan snage.
   Upućivanje na navedenu Odluku stavljenu izvan snage smatra se upućivanjem na ovu Odluku i čita se u skladu s korelacijskom tablicom iz Priloga III.
   Članak 5.
   Ova je Odluka upućena državama članicama.

      Sastavljeno u Bruxellesu 19. prosinca 2003.

            Za Komisiju

            Predsjednik

         Romano PRODI

      (1)  SL L 193, 20.7.2002., str. 60.

      (2)  SL L 165, 3.7.2003., str. 23.

      (3)  SL L 106, 30.4.1993., str. 11.

      (4)  Vidjeti Prilog II.

      (5)  SL L 106, 30.4.1993., str. 7.

      (6)  SL L 169, 10.7.2000., str. 1.

      (7)  SL L 138, 5.6.2003., str. 47.

      PRILOG I.

                  Država članica

                  Područje

                  Njemačka

                  Bundesland Mecklenburg-Vorpommern

                              —

                              Gemeinde Groß Lüsewitz

                              —

                              Ortsteile Lindenhof und Pentz der Gemeinde Metschow

                              —

                              Gemeinden Böhlendorf, Breesen, Langsdorf sowie Ortsteil Grammow der Gemeinde Grammow

                              —

                              Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel

                              —

                              Gemeinden Ranzin, Lüssow und Gribow

                              —

                              Gemeinde Pelsin

                  Irska

                  Cijelo državno područje

                  Portugal

                  Azorski otoci (područja na više od 300 m nadmorske visine)

                  Finska

                  Općine Liminka i Tyrnävä

                  Ujedinjena Kraljevina

                              —

                              Cumbria, Northumberland (Engleska)

                              —

                              Sjeverna Irska

                              —

                              Škotska

      PRILOG II.

         Odluka stavljena izvan snage i njezine uzastopne izmjene

                  Odluka 93/231/EEZ

                     SL L 106, 30.4.1993., str. 11.

                  Odluka 95/21/EZ

                     SL L 28, 7.2.1995., str. 13.

                  Odluka 95/76/EZ

                     SL L 60, 18.3.1995., str. 31.

                  Odluka 96/332/EZ

                     SL L 127, 25.5.1996., str. 31.

                  Odluka 2003/242/EZ

                     SL L 89, 5.4.2003., str. 24.

      PRILOG III.

         Korelacijska tablica

                  Odluka 93/231/EEZ

                  Ova Odluka

                  Članak 1.

                  Članak 1.

                  Članak 2.

                  Članak 2.

                  Članak 3.

                  Članak 3.

                  Članak 4.

                  —

                  —

                  Članak 4.

                  Članak 5.

                  Članak 5.

                  Prilog

                  Prilog I.

                  —

                  Prilog II.

                  —

                  Prilog III.


title: 1999/217/EZ: Odluka Komisije od 23. veljače 1999. o usvajanju registra aromatičnih tvari koje se upotrebljavaju u ili na hrani, sastavljenog za primjenu Uredbe (EZ) br. 2232/96 Europskog parlamenta i Vijeća od 28. listopada 1996.(priopćeno pod brojem dokumenta C(1999) 399) Tekst značajan za EGP

text:
               13/Sv. 025

               HR

               Službeni list Europske unije

               3

         31999D0217

               L 084/1

               SLUŽBENI LIST EUROPSKE UNIJE

               23.02.1999.

      ODLUKA KOMISIJE

   od 23. veljače 1999.
   o usvajanju registra aromatičnih tvari koje se upotrebljavaju u ili na hrani, sastavljenog za primjenu Uredbe (EZ) br. 2232/96 Europskog parlamenta i Vijeća od 28. listopada 1996.
   (priopćeno pod brojem dokumenta C(1999) 399)
   (Tekst značajan za EGP)
   (1999/217/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 2232/96 Europskog parlamenta i Vijeća od 28. listopada 1996. o utvrđivanju postupka Zajednice za aromatične tvari upotrijebljene ili namijenjene za uporabu u ili na hrani (1) a posebno njezin članak 3. stavak 2.;
   budući da primjenom članka 3. stavka 1. Uredbe (EZ) br. 2232/96, države članice u roku od jedne godine od stupanja na snagu gore spomenute Uredbe prijavljuju Komisiji popis aromatičnih tvari koje su prihvaćene za uporabu u ili na hrani koje se stavljaju na tržište na njihovom državnom području;
   budući da se primjenom članka 3. stavka 2. rečene Uredbe, prijavljene aromatične tvari, čiju zakonitu uporabu u jednoj državi članici moraju priznati i druge države članice, unose u registar usvojen u skladu s postupkom utvrđenim u članku 7. Uredbe;
   budući da se priznaje kako je trenutačno u određenim državama članicama uporaba nekih aromatičnih tvari ograničena ili zabranjena;
   budući da se priznaje kako se takve mjere ograničenja ili zabrane, koje su na snazi na dan donošenja važeće Odluke, mogu u očekivanju konačne ocjene tvari primjenjivati i nadalje;
   budući da se u svakom slučaju, u kojem država članica ustanovi kako aromatična tvar uključena u registar može biti opasna za javno zdravlje, ona može pozvati na postupak zaštite, predviđen u članku 3. stavku 3. Uredbe (EZ) br. 2232/96;
   budući da registar čini osnovicu programa procjene predviđenog u članku 4. navedene Uredbe, koja se donosi u roku od deset mjeseci od prihvaćanja registra;
   budući da su mjere predviđene ovom Odlukom u skladu s mišljenjem Stalnog odbora za hranu,
   DONIJELA JE OVU ODLUKU:
   Članak 1.
   Prihvaća se registar aromatičnih tvari, priložen ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 23. veljače 1999.

            Za Komisiju

         Martin BANGEMANN

            Član Komisije

      (1)  SL L 299, 23.11.1996., str. 1.
   PRILOG
   Vidjeti Odluku Komisije br. 113/2002 (SL L 49, 20.2.2002., str. 1).


Odluka Komisije od 04/12/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7784 - CF INDUSTRIES HOLDINGS / OCI BUSINESS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2006/216/EZ: Odluka Komisije od 16. ožujka 2006. o objavljivanju upućivanja na normu EN 143:2000 „Zaštitne naprave za disanje – Filtri za čestice – Zahtjevi, ispitivanje, označivanje” u skladu s Direktivom Vijeća 89/686/EEZ (osobna zaštitna oprema) (priopćena pod brojem dokumenta C(2006) 777)  Tekst značajan za EGP

text:
               13/Sv. 055

               HR

               Službeni list Europske unije

               121

         32006D0216

               L 080/76

               SLUŽBENI LIST EUROPSKE UNIJE

               16.03.2006.

      ODLUKA KOMISIJE

   od 16. ožujka 2006.
   o objavljivanju upućivanja na normu EN 143:2000 „Zaštitne naprave za disanje – Filtri za čestice – Zahtjevi, ispitivanje, označivanje” u skladu s Direktivom Vijeća 89/686/EEZ (osobna zaštitna oprema)
   (priopćena pod brojem dokumenta C(2006) 777)
   (Tekst značajan za EGP)
   (2006/216/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/686/EEZ od 21. prosinca 1989. o usklađivanju zakonodavstava država članica u odnosu na osobnu zaštitnu opremu (1), a posebno njezin članak 6. stavak 1.,
   uzimajući u obzir mišljenje Stalnog odbora koji je osnovan u skladu s člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa (2),
   budući da:

               (1)

               Direktiva 89/686/EEZ predviđa da se osobna zaštitna oprema može staviti na tržište i početi koristiti jedino ako čuva zdravlje i jamči sigurnost korisnika ne dovodeći u pitanje zdravlje i sigurnost drugih osoba, domaćih životinja i imovine, ako se pravilno održava i koristi za predviđene svrhe.

               (2)

               U skladu s člankom 5. Direktive 89/686/EEZ, za osobnu zaštitnu opremu koja nosi CE oznaku sukladnosti i za koju proizvođač može dati Izjavu o sukladnosti i potvrdu o EZ ispitivanju tipa koju izdaje ovlašteno tijelo kojom se potvrđuje njezina usklađenost s odgovarajućim nacionalnim normama koje prenose usklađene norme, na koje upućuje Komisija u svojoj objavi u Službenom listu Europske unije, se pretpostavlja da udovoljava temeljnim zahtjevima zdravlja i sigurnosti koji su navedeni u članku 3. Direktive 89/686/EEZ i utvrđeni u njezinom Prilogu II. Države članice moraju objaviti upućivanja na nacionalne norme koje prenose usklađene norme.

               (3)

               U skladu s člankom 6. stavkom 1. Direktive 89/686/EEZ, Komisija i Francuska podnijele su formalni prigovor u smislu da norma EN 143:2000 „Zaštitne naprave za disanje – Filtri za čestice – Zahtjevi, ispitivanje, označivanje”, koju je odobrio Europski odbor za normizaciju (CEN) 7. siječnja 2000. na koju se prvi put upućuje u objavi u Službenom listu od 24. siječnja 2001. (3), ne udovoljava u potpunosti temeljnim zahtjevima zdravlja i sigurnosti koji su navedeni u članku 3. Direktive 89/686/EEZ u odnosu na filtre za čestice, čija se učinkovitost filtriranja postiže isključivo ili djelomično uporabom materijala na bazi netkanih električki nabijenih vlakana, dalje u tekstu „elektrostatički filtri”.

               (4)

               Na temelju rezultata ispitivanja učinkovitosti filtriranja različitih tipova filtara za čestice, postoji materijalni dokaz da ispitni postupak mjerenja penetracije filtara kako je izložen u točki 8.7.2.4, posljednjoj rečenici i točki 8.7.3.4 posljednjoj rečenici norme EN 143:2000, prema kojem se mjerenje penetracije vrši tri minute nakon početka ispitivanja aerosolom, ne jamči usklađenost s temeljnim zahtjevom zdravlja i sigurnosti 3.10.1 (Respiratorna zaštita) Priloga II. Direktivi 89/686/EEZ u vezi s elektrostatičkim filtrima.

               (5)

               Posebno je primijećeno da se učinkovitost filtriranja ovog tipa filtara rapidno smanjuje tijekom uporabe. Učinkovitost filtriranja kako je određena prema standardiziranom ispitnom postupku – tri minute nakon početka ispitivanja – može postati beznačajno u svakom trenutku nakon spomenute tri minute. Pad učinkovitosti filtriranja može biti drastičan i stoga dovodi u pitanje valjanost kategorije učinkovitosti koja je dodijeljena elektrostatičkom filtru, kao i podataka u vezi s njim. Kada se tijekom razdoblja uporabe spozna da je dodjeljivanje neke kategorije učinkovitosti nepravilno, to za posljedicu može imati potencijalnu izloženost opasnim česticama nošenih zrakom koje mogu ozbiljno ugroziti zdravlje i sigurnost korisnika. Rezultati ispitivanja također ukazuju na gubitak učinkovitosti filtriranja elektrostatičkih filtara i kod njihove povremene uporabe.

               (6)

               U pogledu ovih nalaza, točka 8.7.2.4, posljednja rečenica i točka 8.7.3.4, posljednja rečenica norme EN 143:2000 također ne jamče usklađenost s temeljnim zahtjevima zdravlja i sigurnosti 1.1.1 (Ergonomija), 1.1.2.1 (Najviša moguća razina zaštite) i 1.1.2.2 (Kategorije zaštite primjerene različitim razinama rizika) Priloga II. Direktivi 89/686/EEZ u vezi s elektrostatičkim filtrima. Pored toga, točka 10. norme ne jamči usklađenost s temeljnim zahtjevom zdravlja i sigurnosti 1.4(b) (Podaci koje dostavlja proizvođač), budući da ne zahtijeva nikakva upozorenja o s vremenom smanjenoj učinkovitosti filtriranja elektrostatičkih filtara.

               (7)

               U skladu s tim, ostale povezane usklađene norme koje ili predviđaju da se ispitivanje izvrši u skladu s normom EN 143:2000 ili predviđaju postupak ispitnog mjerenja jednak onom koji je utvrđen u normi EN 143:2000, također ne jamče usklađenost s gore navedenim temeljnim zahtjevima zdravlja i sigurnosti Direktive 89/686/EEZ u vezi s elektrostatičkim filtrima.

               (8)

               Na zahtjev Komisije Europska organizacija za normizaciju – CEN, Tehnički odbor CEN/TC 79 „Zaštitne naprave za disanje” započeo je reviziju norme EN 143:2000 kako bi riješio opisane nedostatke. Do okončanja revizije, u interesu zaštite i pravne sigurnosti, objavljivanje upućivanja na normu EN 143:2000 mora biti popraćeno odgovarajućim upozorenjem o čemu također treba voditi računa u pogledu povezanih usklađenih normi. Države članice trebale bi dodati jednako upozorenje u svojim nacionalnim normama koje prenose usklađenu normu.

               (9)

               Stoga upućivanja na usklađenu normu EN 143:2000 treba ponovo na odgovarajući način objaviti,

         DONIJELA JE OVU ODLUKU:
   Članak 1.
   Upućivanja na usklađenu normu EN 143:2000 zamjenjuju se tekstom koji je utvrđen u Prilogu.
   Članak 2.
   Kada, u skladu s člankom 5. stavkom 4. Direktive 89/686/EEZ, države članice objavljuju upućivanja na nacionalne norme koje prenose usklađenu normu navedenu u članku 1., one u spomenutoj objavi dodaju upozorenje jednako onom koje je predviđeno u tekstu utvrđenom u Prilogu ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 16. ožujka 2006.

            Za Komisiju

         Günter VERHEUGEN

            Potpredsjednik

      (1)  SL L 399, 30.12.1989., str. 18. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (2)  SL L 204, 21.7.1998., str. 37. Direktiva kako je zadnje izmijenjena Aktom o pristupanju iz 2003.

      (3)  SL C 21, 24.1.2001., str. 2.
   PRILOG
   Objavljivanje upućivanja na europske usklađene norme u skladu s Direktivom Vijeća 89/686/EEZ od 21. prosinca 1989. o usklađivanju zakonodavstava država članica koja se odnose na osobnu zaštitnu opremu

               ESO (1)

               Upućivanje i naziv usklađene norme (i referentnog dokumenta)

               Prvo objavljivanje u SL

               Upućivanje na zamijenjenu normu

               Datum prestanka pretpostavke o usklađenosti zamijenjene norme

               CEN

               EN 143:2000
               Zaštitne naprave za disanje – Filtri za čestice – Zahtjevi, ispitivanje, označivanje

               24.1.2001.

               EN 143:1990

               Datum isteka valjanosti
               (31.8.2000.)

                  Upozorenje: U pogledu filtara za čestice čija se učinkovitost filtriranja postiže isključivo ili djelomično uporabom materijala na bazi netkanih električki nabijenih vlakana, ovo objavljivanje se ne odnosi na točku 8.7.2.4, posljednju rečenicu, točku 8.7.3.4, posljednju rečenicu i točku 10 norme, za koje nema pretpostavke usklađenosti s temeljnim zahtjevima zdravlja i sigurnosti Direktive 89/686/EEZ. Ovo upozorenje se mora uzeti u obzir u primjeni slijedećih usklađenih normi: EN 149:2001; EN 405:2001; EN 1827:1999; EN 12083:1998; EN 12941:1998; EN 1n941:1998/A1:2003; EN 12942:1998; EN 12942:1998/A1:2002; EN 13274-T:2002.

         NAPOMENA:

               —

               Svi podaci u vezi s raspoloživošću normi mogu se dobiti ili od Europskih organizacija za normizaciju ili od nacionalnih normirnih tijela, čiji je popis priložen Direktivi 98/34/EZ.

               —

               Objavljivanje upućivanja u Službenom listu Europske unije ne podrazumijeva da su norme raspoložive na svim jezicima Zajednice.

               —

               Ovaj popis zamjenjuje sve prethodne popise objavljene u Službenom listu Europske unije. Komisija jamči ažuriranje ovog popisa.

         Više podataka o usklađenim normama na Internetu na stranici http://europa.eu.int/comm/enterprise/newapproach/standardization/harmstds/

      (1)  ESO: Europska organizacija za normizaciju:

               —

               CEN: rue de Stassart/Stassartstraat 36, B-1050 Bruxelles, tel.: (32-2) 550 08 11; fax: (32-2) 550 08 19 (http://www.cenorm.be)

               —

               CENELEC: rue de Stassart/Stassartstraat 36, B-1050 Bruxelles, tel.: (32-2) 519 68 71; fax: (32-2) 519 69 19 (http://www.cenelec.org)

               —

               ETSI: 650, route de Lucioles, F-06921 Sophia Antipolis, tel.: (33) 492 94 42 00; fax: (33) 493 65 47 16 (http://www.etsi.org)

      (2)  Općenito, datum prestanka pretpostavke usklađenosti bit će datum povlačenja („dow”), koji utvrđuje Europska organizacija za normizaciju, ali korisnicima ovih normi skreće se pozornost na činjenicu da u određenim izuzetnim slučajevima može biti drukčije.


title: 2014/937/EU: Odluka Europske središnje banke od 11. prosinca 2014. o odobrenju količine izdavanja kovanica u 2015. (ESB/2014/53)

text:
               19.12.2014

               HR

               Službeni list Europske unije

               L 365/163

         ODLUKA EUROPSKE SREDIŠNJE BANKE
   od 11. prosinca 2014.
   o odobrenju količine izdavanja kovanica u 2015.

      (ESB/2014/53)

      (2014/937/EU)

   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 128. stavak 2. i članak 140. stavak 2.,
   uzimajući u obzir Odluku Vijeća 2014/509/EU od 23. srpnja 2014. o usvajanju eura u Litvi 1. siječnja 2015. (1), a posebno njezin članak 1.,
   budući da:

               (1)

               Od 1. siječnja 1999. Europska središnja banka (ESB) ima isključivo pravo odobriti količine kovanica koje izdaju države članice čija je valuta euro.

               (2)

               Odstupanje za Litvu iz članka 4. Akta o pristupanju iz 2003. stavljeno je izvan snage s učinkom od 1. siječnja 2015.

               (3)

               Osamnaest država članica čija je valuta euro i Litva podnijele su na odobrenje ESB-u svoje procjene količina eurokovanica koje će se izdati u 2015., dopunjene obrazloženjima o metodologijama predviđanja.

               (4)

               Budući da pravo država članica da izdaju eurokovanice ovisi o odobrenju ESB-a u o količini izdanja, države članice ne smiju premašiti količine koje je odobrio ESB bez prethodnog odobrenja ESB-a,

         DONIJELO JE OVU ODLUKU:
   Članak 1.
   Odobrenje količine eurokovanica koja će se izdati 2015.
   ESB ovime odobrava količinu eurokovanica koju će izdati države članice čija je valuta euro u 2015. kako je navedeno u sljedećoj tablici:

               (u milijunima eura)

               Izdavanje kovanica namijenjenih za optjecaj i izdavanje numizmatičkih kovanica (koje nisu namijenjene za optjecaj) u 2015.

               Belgija

               0,8

               Njemačka

               529,0

               Estonija

               10,3

               Irska

               39,0

               Grčka

               13,3

               Španjolska

               301,4

               Francuska

               230,0

               Italija

               41,5

               Cipar

               10,0

               Litva

               120,7

               Luksemburg

               45,0

               Malta

               8,7

               Nizozemska

               52,5

               Latvija

               30,6

               Austrija

               248,0

               Portugal

               30,0

               Slovenija

               13,0

               Slovačka

               13,4

               Finska

               60,0

         Članak 2.
   Stupanje na snagu
   Ova Odluka stupa na snagu na dan kada su o njoj obaviješteni adresati.
   Članak 3.
   Adresati
   Ova je Odluka upućena državama članicama čija je valuta euro i Litvi.

      Sastavljeno u Frankfurtu na Majni 11. prosinca 2014.

            Predsjednik ESB-a

         Mario DRAGHI

      (1)  SL L 228, 31.7.2014., str. 29.


Odluka Komisije od 16/09/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8042 - CENTRICA / NEAS ENERGY) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 15/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8100 - IK / FIVE ARROWS / I@D) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 19/09/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8194 - SEGRO / PSPIB / SELP / TILBURG I & II) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 15/05/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6891 - AGROFERT / LIEKEN) prema Uredbi Vijeća (EZ) br. 139/2004 (Samo je engleski tekst vjerodostojan)


title: 95/194/EEZ: Odluka Komisije od 30. svibnja 1995. o izmjeni Odluke 93/455/EEZ o odobrenju određenih kriznih planova za kontrolu slinavke i šapa  Tekst značajan za EGP

text:
               03/Sv. 029

               HR

               Službeni list Europske unije

               123

         31995D0194

               L 124/38

               SLUŽBENI LIST EUROPSKE UNIJE

               30.05.1995.

      ODLUKA KOMISIJE

   od 30. svibnja 1995.
   o izmjeni Odluke 93/455/EEZ o odobrenju određenih kriznih planova za kontrolu slinavke i šapa
   (Tekst značajan za EGP)
   (95/194/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/423/EEZ od 26. lipnja 1990. o izmjeni Direktive 85/511/EEZ o uvođenju mjera Zajednice za kontrolu bolesti slinavke i šapa, Direktive 64/432/EEZ o zdravstvenim problemima životinja koji utječu na promet govedima i svinjama unutar Zajednice i Direktive 72/462/EEZ o problemima u vezi sa zdravstvenim i veterinarskim pregledima pri uvozu goveda, svinja te svježeg mesa iz trećih zemalja (1), a posebno njezin članak 5. stavak 4.,
   budući da je Komisija već propisale kriterije koji vrijede kod utvrđivanja kriznih planova za kontrolu bolesti slinavke i šapa Odlukom Komisije 91/42/EEZ od 8. siječnja 1991. o propisivanju kriterija koji će se primjenjivati prilikom sastavljanja kriznih planova za kontrolu bolesti slinavke i šapa, primjenom članka 5. Direktive Vijeća 90/423/EEZ (2);
   budući da je Nizozemska podnijela na odobrenje državne planove izvanrednih mjera; budući da, nakon razmatranja ovi planovi omogućavaju postizanje željenog cilja i zadovoljavaju sve kriterije propisane u Odluci 91/42/EEZ;
   budući su planovi izvanrednih mjera za neke države članice odobreni Odlukom Komisije 93/455/EEZ od 23. srpnja 1993. o odobravanju nekih kriznih planova za kontrolu bolesti slinavke i šapa (3); budući da je stoga potrebno izmijeniti navedenu Odluku;
   budući da su mjere iz ove Odluke u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Odluka 93/455/EEZ ovim se izmjenjuje kako slijedi:
   U Prilogu se dodaje „Nizozemska”.
   Članak 2.
   Ova Odluka je upućena državama članicama.

      Sastavljeno u Bruxellesu 30. svibnja 1995.

            Za Komisiju

         Franz FISCHLER

            Član Komisije

      (1)  SL L 224, 13.8.1990., str. 13.

      (2)  SL L 23, 29.1.1991., str. 29.

      (3)  SL L 213, 23.7.1993., str. 20.


Odluka Komisije od 07/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8386 - ADVENT / BAIN CAPITAL / CONCARDIS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 12/08/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7672 - VOLKSWAGEN FINANCIAL SERVICES / BANCO BILBAO VIZCAYA ARGENTARIA / VOLKSWAGEN CREDIT COMPANIA FINANCIERA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/894/EZ: Odluka Komisije od 30. studenoga 2009. o utvrđivanju ekoloških kriterija za dodjelu znaka za okoliš Zajednice za drveni namještaj (priopćena pod brojem dokumenta C(2009) 9522)  Tekst značajan za EGP

text:
               15/Sv. 015

               HR

               Službeni list Europske unije

               133

         32009D0894

               L 320/23

               SLUŽBENI LIST EUROPSKE UNIJE

               30.11.2009.

      ODLUKA KOMISIJE

   od 30. studenoga 2009.
   o utvrđivanju ekoloških kriterija za dodjelu znaka za okoliš Zajednice za drveni namještaj
   (priopćena pod brojem dokumenta C(2009) 9522)
   (Tekst značajan za EGP)
   (2009/894/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1980/2000 Europskog parlamenta i Vijeća od 17. srpnja 2000. o revidiranom programu dodjele znaka za okoliš Zajednice (1), a posebno njezin članak 6. stavak 1. drugi podstavak,
   nakon savjetovanja s Odborom Europske unije za znak za okoliš,
   budući da:

               (1)

               U skladu s Uredbom (EZ) br. 1980/2000 znak za okoliš Zajednice može se dodijeliti proizvodu koji posjeduje karakteristike na temelju kojih može značajno doprinijeti poboljšanjima u pogledu ključnih okolišnih aspekata.

               (2)

               Uredbom (EZ) br. 1980/2000 predviđa se da posebni kriteriji za dodjelu znaka za okoliš sastavljeni na temelju kriterija koje je izradio Odbor Europske unije za znak za okoliš budu utvrđeni po skupinama proizvoda.

               (3)

               Ekološki kriteriji, kao i s njima povezani zahtjevi u pogledu procjene i verifikacije, trebaju vrijediti četiri godine od dana donošenja ove Odluke.

               (4)

               Mjere predviđene ovom Odlukom u skladu su s mišljenjem Odbora osnovanog člankom 17. Uredbe (EZ) br. 1980/2000,

         DONIJELA JE OVU ODLUKU:
   Članak 1.
   Skupina proizvoda „drveni namještaj” obuhvaća samostojeće ili ugradbene jedinice kućnog namještaja koje se koriste za odlaganje robe, u kojima roba visi, na kojima se leži, sjedi, radi i jede, koje su za unutarnju ili vanjsku uporabu ili se koriste u zatvorenom prostoru za poslovne namjene. Namještaj koji se koristi za poslovne namjene obuhvaća uredski namještaj, namještaj za obrazovne ustanove kao i namještaj za restorane i hotele.
   Moraju biti ispunjeni sljedeći uvjeti:

               (a)

               proizvod je izrađen od najmanje 90 % m/m masivnog drva ili materijala baziranog na drvu. Staklo, ako se može lako zamijeniti u slučaju oštećenja ili pucanja, može se isključiti iz izračuna mase, isto kao i tehnička oprema i okov;

               (b)

               pojedinačna masa svakog materijala osim masivnog drva i materijala na temelju drva ne smije prelaziti 3 % ukupne mase proizvoda. Ukupna kombinirana masa tih materijala ne smije prelaziti 10 % ukupne mase proizvoda.

         Članak 2.
   Da bi mu se dodijelio znak za okoliš Zajednice prema Uredbi (EZ) br. 1980/2000, artikl drvenog namještaja mora pripadati skupini proizvoda „drveni namještaj” kako je definirano u članku 1. ove Odluke i mora zadovoljavati ekološke kriterije utvrđene u Prilogu.
   Članak 3.
   Ekološki kriteriji za skupinu proizvoda „drveni namještaj” kao i s njima povezani zahtjevi u pogledu procjene i verifikacije vrijede četiri godine od dana objave ove Odluke.
   Članak 4.
   U administrativne svrhe skupini proizvoda „drveni namještaj” dodjeljuje se kodni broj „36”.
   Članak 5.
   Ova je Odluka upućena državama članicama.

      Sastavljeno u Bruxellesu 30. studenoga 2009.

            Za Komisiju

         Günter VERHEUGEN

            Potpredsjednik

      (1)  SL L 237, 21.9.2000., str. 1.
   PRILOG

      OKVIR

      Ciljevi kriterija

   Ovi su kriteriji usmjereni posebno na promicanje smanjenja utjecaja drvenog namještaja tijekom njegovog životnog vijeka na okoliš i zdravlje ljudi.
   Konkretnije,

               —

               korištenje materijala koji su proizvedeni na održiviji način,

               —

               smanjena uporaba opasnih tvari i smanjene emisije onečišćujućih tvari,

               —

               proizvod ispitane trajnosti.

      Zahtjevi u pogledu procjene i verifikacije

   Posebni zahtjevi u pogledu procjene i verifikacije navedeni su u okviru svakoga kriterija. Prema potrebi, osim ispitnih metoda navedenih za svaki kriterij mogu se koristiti i druge ispitne metode ako ih nadležno tijelo koje provodi procjenu zahtjeva prihvati kao ekvivalentne.
   Pri podnošenju zahtjeva podrazumijeva se da dokumentacija, izvješća o rezultatima ispitivanja i/ili drugi dokazi o ispunjavanju kriterija potječu od podnositelja zahtjeva i/ili njegovih dobavljača, ovisno o slučaju.
   Ocjenu sukladnosti moraju provoditi odgovarajući akreditirani laboratoriji (kad je to moguće) koji ispunjavaju opće zahtjeve norme EN ISO 17025.
   Prema potrebi, nadležna tijela mogu zahtijevati popratnu dokumentaciju i provoditi neovisne verifikacije.
   Nadležnim tijelima preporuča se da kod procjene zahtjeva i praćenja ispunjavanja kriterija uzimaju u obzir provedbu priznatih sustava upravljanja okolišem, kao što su EMAS ili ISO 14001 i deklaracije proizvoda koje se odnose na zaštitu okoliša (napomena: te deklaracije i sustavi nisu obvezni, ali su poželjni).

      KRITERIJI

      Izuzeća

   Određeni kriteriji koji se odnose na materijale ne primjenjuju se u sljedećim slučajevima:

               i.

               materijali, osim masivnog drva i materijala baziranih na drvu te materijala obuhvaćenih kriterijima za površinsku obradu i montažu namještaja, čija masa iznosi manje od 3 % ukupne mase proizvoda sa znakom za okoliš mogu se izuzeti od „zahtjeva koji važe za drvo i materijal baziran na drvu”;

               ii.

               kriteriji koji se odnose na materijale ne primjenjuju se na spojne dijelove, npr. vijke i čavle te metalne dijelove za klizna vrata i ladice.

      Procjena i verifikacija: Za materijale koji su izuzeti od obveze ispunjavanja određenih kriterija dostavljaju se odgovarajuće informacije. Izračun postotka materijala koji se može izuzeti obuhvaća količinu tih materijala u kompozitnim materijalima bez obzira na postotak kompozitnog materijala u finalnom namještaju sa znakom za okoliš. Izračun ukupne mase ne uključuje masu spojnih dijelova.
   1.   Opis proizvoda

   Navodi se opis proizvoda (funkcionalni opis, naziv ili referentna šifra proizvoda; ako su dostupni razni tipovi istog proizvoda, navodi se opis podtipova na koje se zahtjev odnosi). Navode se informacije o ukupnoj masi proizvoda, materijalima upotrijebljenim u proizvodu, uključujući spojne dijelove i okov te njihove pojedinačne mase.

      Procjena i verifikacija: Podnositelj zahtjeva mora dostaviti nadležnom tijelu opis proizvoda koji sadrži gore opisane informacije.
   2.   Opasne tvari

               (a)

               Drvenom proizvodu ne smije se dodati nijedna tvar ili pripravak kojima je u trenutku podnošenja zahtjeva dodijeljena ili se može dodijeliti bilo koja oznaka opasnosti (ili njihova kombinacija):

                           —

                           R23: (otrovno ako se udiše),

                           —

                           R24: (otrovno u dodiru s kožom),

                           —

                           R25: (otrovno ako se proguta),

                           —

                           R26: (vrlo otrovno ako se udiše),

                           —

                           R27: (vrlo otrovno u dodiru s kožom),

                           —

                           R28: (vrlo otrovno ako se proguta),

                           —

                           R39 (opasnost vrlo teških trajnih oštećenja),

                           —

                           R40 (ograničena saznanja o karcinogenom učinku),

                           —

                           R42 (udisanje može izazvati preosjetljivost),

                           —

                           R43 (u dodiru s kožom može izazvati preosjetljivost),

                           —

                           R45 (može izazvati rak),

                           —

                           R46 (može izazvati nasljedna genetska oštećenja),

                           —

                           R48 (opasnost teških oštećenja zdravlja pri duljem izlaganju),

                           —

                           R49 (može izazvati rak ako se udiše),

                           —

                           R50 (vrlo otrovno za organizme koji žive u vodi),

                           —

                           R51 (otrovno za organizme koji žive u vodi),

                           —

                           R52 (štetno za organizme koji žive u vodi),

                           —

                           R53 (može dugotrajno štetno djelovati u vodenom okolišu),

                           —

                           R60 (može smanjiti plodnost),

                           —

                           R61 (može štetno djelovati na plod),

                           —

                           R62 (moguća opasnost smanjenja plodnosti),

                           —

                           R63 (moguća opasnost štetnog djelovanja na plod),

                           —

                           R68 (moguća opasnost trajne štete),

                     kako je utvrđeno u Direktivi Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (1) (Direktiva o opasnim tvarima) i njezinim naknadnim izmjenama te uzimajući u obzir Direktivu 1999/45/EZ Europskog parlamenta i Vijeća (2) (Direktiva o opasnim pripravcima).
               Alternativno se može razmotriti razvrstavanje u skladu s Uredbom (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni te stavljanju izvan snage direktiva 67/548/EEZ i 1999/45/EZ i o izmjeni Uredbe (EZ) br. 1907/2006 (3). U tom slučaju sirovinama se ne smije dodati nijedna tvar ili pripravak kojima je u trenutku podnošenja zahtjeva dodijeljena ili se može dodijeliti bilo koja od sljedećih oznaka opasnosti (ili njihova kombinacija): H300, H301, H310, H311, H317 H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d, H360FD, H361fd, H360Fd, H360Df, H341, H370, H372.

               (b)

               Proizvod ne smije sadržavati halogenirana organska veziva, aziridin i poliaziridine kao ni pigmente i aditive na temelju:

                           —

                           olova, kadmija, kroma(VI), žive i njihovih spojeva,

                           —

                           arsena, bora i bakra,

                           —

                           organskog kositra.

               (c)

               U proizvodu se smiju koristiti usporivači gorenja samo ako su kemijski vezani u matrici/materijalu ili na površini matrice/materijala (reaktivni usporivači gorenja). Ako upotrijebljeni usporivači gorenja imaju bilo koju od dolje navedenih R-oznaka, kemijska narav takvih reaktivnih usporivača gorenja nakon nanošenja trebala bi se promijeniti tako da razvrstavanje ni u jednu od R-oznaka više nije opravdano. (Na matrici/materijalu smije ostati manje od 0,1 % usporivača gorenja u obliku kakav je imao prije nanošenja.)

                           —

                           R40 (ograničena saznanja o karcinogenom učinku),

                           —

                           R45 (može izazvati rak),

                           —

                           R46 (može izazvati nasljedna genetska oštećenja),

                           —

                           R49 (može izazvati rak ako se udiše),

                           —

                           R50 (vrlo otrovno za organizme koji žive u vodi),

                           —

                           R51 (otrovno za organizme koji žive u vodi),

                           —

                           R52 (štetno za organizme koji žive u vodi),

                           —

                           R53 (može dugotrajno štetno djelovati u vodenom okolišu),

                           —

                           R60 (može smanjiti plodnost),

                           —

                           R61 (može štetno djelovati na plod),

                           —

                           R62 (moguća opasnost smanjenja plodnosti),

                           —

                           R63 (moguća opasnost štetnog djelovanja na plod),

                           —

                           R68 (moguća opasnost trajne štete),

                     kako je utvrđeno u Direktivi Vijeća 67/548/EEZ i njezinim naknadnim izmjenama.
               Usporivači gorenja koji se samo fizički miješaju s matricom/materijalom isključeni su (usporivači gorenja kao aditivi).
               Alternativno se može razmotriti razvrstavanje u skladu s Uredbom (EZ) br. 1272/2008. U tom slučaju sirovinama se ne smije dodati nijedna tvar ili pripravak kojima je u trenutku podnošenja zahtjeva dodijeljena ili se može dodijeliti bilo koja od sljedećih oznaka opasnosti (ili njihova kombinacija): H351, H350, H340, H350i, H400, H410, H411, H412, H413, H360F, H360D, H361f, H361d, H360FD, H361fd, H360Fd, H360Df, H341.

                  Procjena i verifikacija: Podnositelj zahtjeva mora dostaviti izjavu o ispunjavanju ovog kriterija, kao i popis sastojaka s odgovarajućom dokumentacijom, npr. sigurnosne listove.

         3.   Zahtjevi u pogledu drva i materijala baziranog na drvu

   (a)   Održivo gospodarenje šumama

   Proizvođač mora provoditi politiku održive nabave i sustav praćenja i verifikacije podrijetla drva od šume do prve prihvatne točke.
   Podrijetlo drva mora biti dokumentirano. Proizvođač mora osigurati da ukupna količina drveta potječe iz zakonski reguliranog područja. Drvo ne smije dolaziti iz zaštićenih područja ili područja u službenom postupku stjecanja statusa zaštićenog područja, prašuma i rezervata, osim ako je njegova nabava u skladu s nacionalnim planom očuvanja.

               —

               Do 30. lipnja 2011. za drvene proizvode koji su na tržište stavljeni sa znakom za okoliš, najmanje 50 % masivnog drva bilo koje vrste i 20 % materijala na temelju drva mora potjecati bilo iz šuma kojima se gospodari na održivi način i koje su certificirane od strane sustava neovisnih trećih strana koji ispunjavaju kriterije navedene u stavku 15. Rezolucije Vijeća od 15. prosinca 1998. o šumarskoj strategiji za EU i daljnjeg razvoja tih kriterija ili od recikliranih materijala.

               —

               Od 1. srpnja 2011. do 31. prosinca 2012. za drvene proizvode koji su na tržište stavljeni sa znakom za okoliš, najmanje 60 % masivnog drva bilo koje vrste i 30 % materijala na temelju drva mora potjecati bilo iz šuma kojima se gospodari na održivi način i koje su certificirane od strane sustava neovisnih trećih strana koji ispunjavaju kriterije navedene u stavku 15. Rezolucije Vijeća od 15. prosinca 1998. o šumarskoj strategiji za EU i daljnjeg razvoja tih kriterija ili od recikliranih materijala.

               —

               Od 1. srpnja 2013. za drvene proizvode koji su na tržište stavljeni sa znakom za okoliš, najmanje 70 % masivnog drva bilo koje vrste i 40 % materijala na temelju drva mora potjecati bilo iz šuma kojima se gospodari na održivi način i koje su certificirane od strane sustava neovisnih trećih strana koji ispunjavaju kriterije navedene u stavku 15. Rezolucije Vijeća od 15. prosinca 1998. o šumarskoj strategiji za EU i daljnjeg razvoja tih kriterija ili od recikliranih materijala.

      Procjena i verifikacija: Kako bi ispunio ove uvjete, podnositelj zahtjeva mora dokazati da će svi njegovi drveni proizvodi sa znakom za okoliš, kad budu stavljeni na tržište prvi put nakon rokova navedenih u kriteriju, zadovoljavati primjerenu razinu korištenja certificiranog drva. Ako to nije moguće dokazati, nadležno tijelo će dozvolu za znak za okoliš izdati samo za razdoblje za koje se može dokazati usklađenost. Podnositelj zahtjeva mora dostaviti odgovarajuću dokumentaciju dobavljača drva s navedenim vrstama, količinama i točnim podrijetlom drva koje je upotrijebljeno u proizvodnji namještaja. Podnositelj zahtjeva mora osigurati odgovarajuće certifikate iz kojih je vidljivo da certifikacijski sustav uredno ispunjava zahtjeve kako su utvrđeni u stavku 15. Rezolucije Vijeća od 15. prosinca 1998. o šumarskoj strategiji za EU.

      Definicija: Izraz „materijali na temelju drva” označava materijal koji je izrađen spajanjem adhezivima i/ili ljepilom jednog ili više sljedećih materijala: drvnih vlakana i/ili guljenog ili rezanog furnira i/ili drvnih ostataka iz šuma i nasada, piljevine, ostataka u industriji celuloze/papira i/ili recikliranog drva. Materijali na temelju drva obuhvaćaju: tvrdu ploču vlaknaticu, ploču vlaknaticu, srednje gustu ploču vlaknaticu, ploču iverice, OSB ploču, uslojeno drvo i ploče masivnog drva. Izraz „materijali na temelju drva” odnosi se i na kompozitne materijale izrađene od ploča na temelju drva prevučenih plastikom ili laminiranom plastikom ili metalima ili drugim materijalima za prevlačenje i gotove/polugotove ploče na temelju drva.
   Gotovi ili polugotovi materijali na temelju drva i materijali na temelju drva prevučeni plastikom ili laminiranom plastikom ili metalima ili drugim materijalima za prevlačenje moraju zadovoljavati, osim kriterija navedenih u ovom odjeljku, i kriterije za površinsku obradu.
   (b)   Reciklirana drvna vlakna

   Već upotrebljavano drvo, sječka ili vlakna koji se primjenjuju u proizvodnji materijala na temelju drva (ulazna sirovina) moraju zadovoljavati barem odredbe industrijske norme Europskih proizvođača drvnih ploča (EPF), kako je navedeno u stavku 6. dokumenta „EPF Standard for delivery conditions of recycled wood” od 24. listopada 2002. Tablica referentnih normi nalazi se u Dodatku.

      Procjena i verifikacija: Mora se dostaviti izjava da je u proizvodnji materijala na temelju drva korišteno već upotrebljavano drvo. Isto tako moraju se dostaviti rezultati ispitivanja radi verifikacije usklađenosti s graničnim vrijednostima utvrđenim u Dodatku 1.
   (c)   Tvari za impregnaciju i sredstva za zaštitu drva

               i.

               Unutarnji namještaj ne smije se impregnirati.
               Pripravci za impregnaciju ili sredstva za zaštitu drva koji se upotrebljavaju za sav ostali namještaj moraju ispunjavati zahtjeve koji se odnose na opasne tvari (odjeljak 2.).

               ii.

               Masivno drvo nakon sječe ne smije se tretirati tvarima ili pripravcima koji sadrže tvari sa sljedećih popisa:

                           —

                           popis pesticida koji su prema preporuci WHO-a po opasnosti razvrstani u kategoriju 1.a (izuzetno opasni),

                           —

                           popis pesticida koji su prema preporuci WHO-a po opasnosti razvrstani u kategoriju 1.b (vrlo opasni).

                     Nadalje, obrada drva mora biti u skladu s odredbama Direktive Vijeća 79/117/EEZ (4) i Direktive Vijeća 76/769/EEZ (5).

                  Procjena i verifikacija: Podnositelj zahtjeva mora dostaviti izjavu kojom potvrđuje da je ovaj kriterij ispunjen, popis tvari koje su upotrijebljene i list podataka za svaku od njih.

         (d)   Uporaba opasnih tvari i pripravaka u proizvodnji materijala na temelju drva

   Uz zahtjeve iz odjeljka 2. koji se odnose na opasne tvari, sve tvari i pripravci koji su upotrijebljeni u proizvodnji materijala na temelju drva moraju ispuniti sljedeće zahtjeve:

               i.

               Netaknuto drvo ne smije se tretirati tvarima ili pripravcima koji sadrže tvari sa sljedećih popisa:

                           —

                           popis pesticida koji su prema preporuci WHO-a po opasnosti razvrstani kao klasa 1.a (izuzetno opasni),

                           —

                           popis pesticida koji su prema preporuci WHO-a po opasnosti razvrstani kao klasa 1.b (vrlo opasni).

                     Nadalje, obrada drva mora biti u skladu s odredbama Direktive Vijeća 79/117/EEZ i Direktive Vijeća 76/769/EEZ.

               ii.

               Sadržaj slobodnog formaldehida u proizvodima ili pripravcima upotrijebljenim u pločama ne smije prijeći 0,3 % (m/m). Sadržaj slobodnog formaldehida u vezivnim sredstvima, adhezivima i ljepilima za uslojene drvne ploče ili laminirane drvne ploče ne smije prijeći 0,5 % (m/m).

      Procjena i verifikacija: Podnositelj zahtjeva mora dostaviti odgovarajuće izjave kojima potvrđuje da su gornji zahtjevi zadovoljeni. Za kemijske proizvode upotrijebljene u proizvodnji materijala na temelju drva dostavljaju se sigurnosni listovi ili ekvivalentna dokumentacija koja sadrži informacije o razvrstavanju s obzirom na opasnost za zdravlje.
   (e)   Emisija formaldehida iz neobrađenih sirovih materijala na temelju drva

   Materijali na temelju drva u komadu namještaja dozvoljeni su samo ako ispunjavaju sljedeće zahtjeve:

               i.

               Ploča iverice: emisija formaldehida iz ploča iverice u sirovom stanju, tj. prije strojne obrade ili prevlačenja, ne smije prelaziti 50 % granične vrijednosti koja bi u skladu s normom EN 312 omogućila da budu razvrstane u E1.

               ii.

               Ploča vlaknatica: emisija formaldehida iz ploča vlaknatica u sirovom stanju, tj. prije strojne obrade ili prevlačenja ne smije prelaziti 50 % granične vrijednosti koja bi u skladu s normom EN 622-1 omogućila da budu razvrstane u kvalitetu E1. Međutim ploče vlaknatice razvrstane kao E1 prihvaćat će se ako ne predstavljaju više od 50 % ukupnog drva i materijala na temelju drva koji su upotrijebljeni u proizvodu.

                  Procjena i verifikacija: Podnositelj zahtjeva i/ili njegov dobavljač moraju dostaviti dokaz da materijali na temelju drva emitiraju manje od 4 mg/100 g u skladu s normom EN 120 (metoda perforacije) ili manje od 0,062 mg/m3 u skladu s normom EN 717-1 (metoda komore). Uz to treba dostaviti i izjavu da je u tvornici uspostavljen sustav kontrole proizvodnje u skladu s normom EN 312-1 ili normom EN 622-1.

         (f)   Genetski modificirano drvo

   Proizvod ne smije sadržavati GMO drvo.

      Procjena i verifikacija: Podnositelj zahtjeva mora dostaviti dokaz da GMO drvo nije upotrijebljeno.
   4.   Kriteriji za površinsku obradu

   Površinska obrada odnosi se na postupak obrade površine pojedinačnih dijelova/komponenata namještaja ili namještaja u cjelini.
   (a)   Površinska obrada plastikom i metalima

   Plastika i metal dozvoljeni su u postotku od najviše 2 % ukupne mase komada namještaja. Moraju ispunjavati opće zahtjeve koji se odnose na opasne tvari navedene u odjeljku 2.

      Procjena i verifikacija: Podnositelj zahtjeva mora dostaviti odgovarajuću dokumentaciju radi dokazivanja usklađenosti s tim kriterijima.
   (b)   Ostala površinska obrada osim plastikom i metalima

   Ovaj je kriterij povezan s prevlačenjem namještaja i drvnih materijala.
   i.   Opasne tvari i pripravci (uključujući sadržaj hlapljivih organskih spojeva (VOC spojeva))
   Svi upotrijebljeni materijali, tvari i pripravci moraju ispunjavati zahtjeve koji se odnose na opasne tvari navedene u odjeljku 2.

      Procjena i verifikacija: Podnositelj zahtjeva mora dostaviti izjavu o ispunjavanju ovog kriterija kao i popis sastojaka i povezanu dokumentaciju, primjerice liste podataka za materijale i sigurnosne liste.
   Uz to, kemijske tvari koje je u skladu sa sustavom razvrstavanja Zajednice (28. izmjena Direktive 67/548/EEZ) proizvođač/dobavljač kemikalije razvrstao kao štetne za okoliš moraju zadovoljavati jedno od sljedeća dva ograničenja:

               —

               Kemijske tvari koje su u skladu s Direktivom 1999/45/EZ razvrstane kao štetne za okoliš ne smiju se dodavati tvarima i pripravcima za obradu površine. Ti pripravci ipak mogu sadržavati do 5 % hlapljivih organskih spojeva (VOC) kako je definirano u Direktivi Vijeća 1999/13/EZ (6) (VOC označava hlapljivi organski spoj koji na 293,15 K ima tlak pare od 0,01 kPa ili više, ili koji pod određenim uvjetima uporabe ima odgovarajuću hlapljivost.). Ako pripravak treba razrijediti, sadržaj razrijeđenog pripravka ne smije prijeći gore spomenute granične vrijednosti.

               —

               Nanesena količina (mokra boja/lak) tvari opasnih za okoliš u skladu s Direktivom 1999/45/EZ ne smije prelaziti 14 g/m2 površine, a nanesena količina (mokra boja/lak) spojeva VOC ne smije prelaziti 35 g/m2.

      Procjena i verifikacija: Podnositelj zahtjeva mora dostaviti izjavu o ispunjavanju ovog kriterija, kao i dokumente koji je potkrjepljuju, uključujući:

               —

               cjelovitu recepturu u kojoj su za sastavne tvari navedene količine i CAS brojevi,

               —

               ispitnu metodu i rezultate ispitivanja za sve tvari prisutne u proizvodu, u skladu s Direktivom 67/548/EEZ,

               —

               izjavu u kojoj je navedeno da su objavljene sve sastavne tvari,

               —

               broj premaza i količinu nanesenu po premazu, po četvornom metru površine.

         Metoda nanošenja:
   Za izračun potrošnje pripravka za površinsku obradu i nanesene količine primjenjuju se sljedeći standardni stupnjevi učinkovitosti: uređaj za raspršivanje bez recikliranja 50 %, uređaj za raspršivanje s recikliranjem 70 %, elektrostatičko raspršivanje 65 %, raspršivanje zvonom/diskom 80 %, nanošenje valjkom 95 %, punoplošno nanošenje 95 %, nanošenje pod vakuumom 95 %, umakanje 95 %, ispiranje 95 %.
   (c)   Formaldehid

   Emisije formaldehida iz tvari i pripravaka za površinsku obradu koji oslobađaju formaldehid moraju biti manje od 0,062 mg/m3.

      Procjena i verifikacija: Podnositelj zahtjeva i/ili njegov dobavljač moraju dostaviti izjavu da je gornji zahtjev ispunjen te informacije o formulaciji za površinsku obradu (npr. sigurnosne listove) ili rezultate ispitivanja kojima se dokazuje da maksimalna vrijednost emisije formaldehida ne prelazi navedenu granicu (na temelju norme EN 717-1).
   (d)   Plastifikatori

   Ako se u proizvodnom procesu koristi bilo koja tvar za plastificiranje, ftalati moraju ispunjavati zahtjeve koji se odnose na opasne tvari navedene u odjeljku 2.
   Uz to u proizvodu nisu dozvoljeni DNOP (di-n-oktil ftalat), DINP (di-izononil ftalat) i DIDP (di-izodecil ftalat).

      Procjena i verifikacija: Podnositelj zahtjeva mora dostaviti izjavu o ispunjavanju ovog kriterija.
   (e)   Biocidi

   Dozvoljava se uporaba samo onih biocidnih pripravaka koji sadrže biocidne aktivne tvari uključene u Prilog I.A Direktivi 98/8/EZ Europskog parlamenta i Vijeća (7) i autorizirane su za uporabu u proizvodnji namještaja.

      Procjena i verifikacija: Podnositelj zahtjeva mora dostaviti izjavu da su ispunjeni zahtjevi ovog kriterija kao i popis upotrijebljenih biocidnih pripravaka.
   5.   Kriteriji za montažu namještaja

   Ovaj je kriterij povezan s lijepljenjem komponenata u montaži namještaja, npr. adhezivima.
   (a)   Opasne tvari u aditivima i vezivnim sredstvima

   Moraju ispunjavati zahtjeve koji se odnose na opasne tvari navedene u odjeljku 2.

      Procjena i verifikacija: Podnositelj zahtjeva mora dostaviti odgovarajuće izjave kojima potvrđuje da su gornji zahtjevi zadovoljeni. Za svaki kemijski pripravak upotrijebljen u montaži namještaja podnosi se sigurnosni list ili ekvivalentna dokumentacija koja sadrži informacije o razvrstavanju s obzirom na opasnost za zdravlje. Za sadržaj slobodnog formaldehida dostavljaju se izvješća o ispitivanju ili izjava dobavljača.
   (b)   VOC

   Sadržaj spojeva VOC u adhezivima upotrijebljenim u montaži namještaja ne smije prelaziti 5 % (m/m). (VOC označava hlapljivi organski spoj koji na 293,15 K ima tlak pare od 0,01 kPa ili više, ili koji pod određenim uvjetima uporabe ima odgovarajuću hlapljivost.).

      Procjena i verifikacija: Podnositelj zahtjeva mora dostaviti izjavu u kojoj navodi sve adhezive koji su upotrijebljeni u montaži namještaja kao i da je ovaj kriterij ispunjen.
   6.   Kriteriji za krajnji proizvod

   (a)   Trajnost i sigurnost

   Proizvod mora ispunjavati zahtjeve EN normi u pogledu trajnosti, čvrstoće, sigurnosti i stabilnosti koji se odnose na uporabu proizvoda. Ako EN norma ne postoji, primjenjuju se zahtjevi ISO norme. Ako EN ili ISO norme ne postoje, evaluaciju trajnosti, čvrstoće, sigurnosti i stabilnosti proizvoda provodi neovisna ispitna ustanova.
   Popis normi i standarda koji se koriste za procjenu trajnosti bit će naveden u uputama za korisnike.
   S obzirom na važnost kriterija trajnosti te radi unapređenja procjene trajnosti proizvoda, EUEB (Odbor za znak za okoliš) poduzima inicijative za poticanje donošenja standarda procjene trajnosti koji će morati biti dostupni za sljedeću reviziju sadašnjih kriterija.

      Procjena i verifikacija: Proizvođač mora dostaviti izjavu dopunjenu dokumentacijom o metodama i rezultatima ispitivanja koje je provela akreditirana ustanova.
   (b)   Održavanje

   Proizvode mora biti moguće održavati bez primjene organskih otapala.
   Proizvođač mora jamčiti raspoloživost i isporuku rezervnih dijelova (prvobitni funkcionalni dijelovi ili dijelovi koji ispunjavaju ekvivalentne funkcije) na zahtjev u razdoblju u kojem se oni zaista industrijski proizvode i tijekom razdoblja od 5 godina nakon datuma prestanka proizvodnje dotičnog asortimana.

      Procjena i verifikacija: Podnositelj zahtjeva i/ili njegov dobavljač moraju dostaviti izjavu dopunjenu dokumentima kojima se dokazuje da je ovaj kriterij ispunjen.
   (c)   Recikliranje i otpad

   Proizvod se mora moći lako reciklirati. Potrošaču treba dostaviti detaljan opis najboljih načina odlaganja proizvoda (ponovna uporaba, recikliranje, poticanje podnositelja zahtjeva na povrat, proizvodnja energije) navedenih redom kojim utječu na okoliš. Za svaku mogućnost trebat će jasno navesti mjere opreza koje treba poduzeti radi ograničavanja utjecaja na okoliš.

      Procjena i verifikacija: Podnositelj zahtjeva i/ili njegov dobavljač moraju dostaviti uzorak informacija koje će dostaviti i argumentirati dane preporuke.
   (d)   Informacije za potrošača

   Uz proizvod sa znakom za okoliš isporučuju se sljedeće informacije:

               —

               informacije o pogodnosti za svrhe za koje je namijenjen, na temelju uporabe u domaćinstvu ili u profesionalne svrhe (za lake ili teške uvjete, primjenu na otvorenom ili u zatvorenom prostoru),

               —

               informacije o čišćenju i održavanju,

               —

               upute proizvođača ili trgovca na malo za zamjenu stakla (eventualno), na zahtjev, u slučaju oštećenja i pucanja,

               —

               uputa da se za najbolji način odlaganja starog namještaja i materijala treba obratiti lokalnim nadležnim tijelima;,

               —

               upute za montažu,

               —

               najbolji način uporabe sa stajališta ergonomije, kad je to relevantno,

               —

               ime vrste masivnog drva,

               —

               navesti sredstva za obradu ili zaštitna sredstva ako su upotrijebljeni na proizvodima za vanjsku uporabu (kemijske, biološke ili fizičke),

               —

               preporuka da za daljnje održavanje namještaja potrošač koristi proizvode sa znakom za okoliš EU-a.

      Procjena i verifikacija: Podnositelj zahtjeva mora dostaviti uzorak informativnog materijala koji se isporučuje uz proizvod sa znakom za okoliš.
   (e)   Ambalaža krajnjeg proizvoda

   Ambalaža mora ispuniti sljedeće zahtjeve:

               i.

               Mora biti izrađena od jednog od sljedećih materijala:

                           —

                           materijala koji se može lako reciklirati,

                           —

                           materijala uzetih iz obnovljivih izvora,

                           —

                           materijala namijenjenih ponovnoj uporabi, primjerice presvlake od tkanine.

               ii.

               Sve materijale mora se moći lako ručno razdvojiti na dijelove koje je moguće reciklirati, a koji se sastoje iz jednog materijala (npr. karton, papir, plastika, tekstil).

      Procjena i verifikacija: Podnositelj zahtjeva na zahtjev mora dostaviti opis ambalaže proizvoda kao i odgovarajuću izjavu o ispunjavanju ovih kriterija.
   (f)   Informacije na ambalaži

   Na ambalaži se nalazi sljedeći tekst:

      „Više informacija o tome zašto je ovom proizvodu dodijeljen Cvijet potražite na internetskoj stranici: http://www.ecolabel.eu”.

   Na ambalaži i na uputama za korisnika nalazi se i sljedeći tekst (ili ekvivalentan tekst):

      „Više informacija potražite na internetskoj stranici Europskog znaka za okoliš. Dodatne informacije mogu se dobiti na: ime/adresa odjela za potrošače u tvrtki podnositelja zahtjeva”.

      Procjena i verifikacija: Podnositelj zahtjeva mora dostaviti uzorak ambalaže proizvoda i uputa za korisnika kao i informacija koje se isporučuju uz proizvod, zajedno s izjavom da svaki element ispunjava ovaj kriterij.
   (g)   Informacije koje se nalaze na znaku za okoliš

   Rubrika 2. znaka za okoliš sadrži sljedeći tekst:

               —

               drvo iz šuma kojima se dobro gospodari,

               —

               ograničena uporaba opasnih tvari,

               —

               proizvod ispitane trajnosti.

      Procjena i verifikacija: Podnositelj zahtjeva mora dostaviti uzorak ambalaže proizvoda sa znakom kao i izjavu o ispunjavanju ovog kriterija.

      (1)  SL 196, 16.8.1967., str. 1.

      (2)  SL L 200, 30.7.1999., str. 1.

      (3)  SL L 353, 31.12.2008., str. 1.

      (4)  SL L 33, 8.2.1979., str. 36.

      (5)  SL L 262, 27.9.1976., str. 201.

      (6)  SL L 85, 29.3.1999., str. 1.

      (7)  SL L 123, 24.4.1998., str. 1.
   Dodatak

      Granične vrijednosti elemenata i tvari koje se dozvoljavaju u recikliranim drvnim vlaknima za proizvodnju materijala na temelju drva

               Elementi i spojevi

               Granične vrijednosti (mg/kg recikliranog materijala na temelju drva)

               Arsen

               25

               Kadmij

               50

               Krom

               25

               Bakar

               40

               Olovo

               90

               Živa

               25

               Fluor

               100

               Klor

               1 000

               Pentaklorofenol (PCP)

               5

               Katranska ulja (benzo(a)piren)

               0,5


Odluka Komisije od 09/06/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7584 - INTERNATIONAL CHEMICAL INVESTORS / INEOS CHLOROVINYLS BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2011/61/EU: Odluka Komisije od 31. siječnja 2011. sukladno Direktivi 95/46/EZ Europskog parlamenta i Vijeća o odgovarajućoj zaštiti osobnih podataka u Državi Izrael s obzirom na automatiziranu obradu osobnih podataka (priopćeno pod brojem dokumenta C(2011) 332)  Tekst značajan za EGP

text:
               16/Sv. 2

               HR

               Službeni list Europske unije

               240

         32011D0061

               L 027/39

               SLUŽBENI LIST EUROPSKE UNIJE

         ODLUKA KOMISIJE
   od 31. siječnja 2011.
   sukladno Direktivi 95/46/EZ Europskog parlamenta i Vijeća o odgovarajućoj zaštiti osobnih podataka u Državi Izrael s obzirom na automatiziranu obradu osobnih podataka
   (priopćeno pod brojem dokumenta C(2011) 332)
   (Tekst značajan za EGP)
   (2011/61/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom prijenosu takvih podataka (1), a posebno njezin članak 25. stavak 6.,
   nakon savjetovanja s Europskim nadzornikom za zaštitu podataka,
   budući da:

               (1)

               Sukladno Direktivi 95/46/EZ, od država članica zahtijeva se da se prijenos osobnih podataka trećoj zemlji može izvršiti samo ako ta treća zemlja osigura odgovarajuću razinu zaštite i ako su zakoni država članica kojima se provode druge odredbe Direktive ispoštovani prije prijenosa.

               (2)

               Komisija može utvrditi da treća zemlja osigurava odgovarajuću razinu zaštite. U tom se slučaju osobni podaci smiju prenositi iz države članice bez potrebe za dodatnim jamstvima.

               (3)

               Sukladno Direktivi 95/46/EZ, razinu zaštite podataka treba procijeniti na temelju svih okolnosti vezanih za postupak prijenosa podataka ili skup postupaka za prijenos podataka te s obzirom na elemente koji su bitni za prijenos, a navedeni su u članku 25. Direktive.

               (4)

               S obzirom na različite pristupe zaštiti podataka u trećim zemljama, trebalo bi provesti procjenu primjerenosti i svaku odluku koja se temelji na članku 25. stavku 6. Direktive 95/46/EZ trebalo bi donijeti i provesti tako da ne bude proizvoljne ili neopravdane diskriminacije protiv trećih zemalja ili između njih ako u njima prevladavaju slični uvjeti, niti da se stvori prikrivena prepreka za trgovanje, uzimajući u obzir postojeće međunarodne obveze Europske unije.

               (5)

               Pravni sustav Države Izrael nema pisani ustav, nego određene „temeljne zakone” kojima je Vrhovni sud Države Izrael dodijelio ustavni status. Navedene „temeljne zakone” dopunjuje opsežna sudska praksa, budući da se izraelski pravni sustav u velikoj mjeri pridržava načela common law-a. Pravo na privatnost uključeno je odjeljak 7. „Temeljnoga zakona o ljudskom dostojanstvu i slobodi”.

               (6)

               Pravni standardi za zaštitu osobnih podataka u Državi Izrael u velikoj se mjeri temelje na standardima koji su utvrđeni Direktivom 95/46/EZ i Zakonom o zaštiti privatnosti 5741-1981, zadnje izmijenjen 2007. godine kako bi se uspostavili novi zahtjevi za obradu osobnih podataka i detaljna organizacija nadzornoga tijela.

               (7)

               Navedeno zakonodavstvo o zaštiti podataka dodatno nadopunjuju vladine odluke o provedbi Zakona o zaštiti privatnosti 5741-1981 te o organizaciji i radu nadzornoga tijela, koje se u velikoj mjeri temelje na preporukama koje je u Izvješću Ministarstvu pravosuđa dao Odbor za ispitivanje zakonodavstva koje se odnosi na baze podataka (Schoffmanovo izvješće).

               (8)

               Odredbe o zaštiti podataka također se nalaze u brojnim pravnim instrumentima koji uređuju različite sektore, kao što je zakonodavstvo za financijski sektor, zdravstvo i javne registre.

               (9)

               Pravni standardi za zaštitu podataka koje se primjenjuju u Državi Izrael obuhvaćaju sva temeljna načela potrebna za odgovarajuću razinu zaštite fizičkih osoba u odnosu na obradu osobnih podataka u automatiziranim bazama podataka. Poglavlje 2. Zakona o zaštiti privatnosti 5741-1981, koje utvrđuje načela za obradu osobnih podataka, ne primjenjuje se na obradu osobnih podataka u neautomatiziranim (ručnim) bazama podataka.

               (10)

               Primjenu pravnih standarda za zaštitu podataka jamče upravna i pravna sredstva te neovisni nadzor koji provodi nadzorno tijelo, Izraelsko tijelo za zakonodavstvo, informacije i tehnologiju (ILITA), koje je ovlašteno za istraživanje i intervenciju a koje djeluje potpuno neovisno.

               (11)

               Izraelska tijela za zaštitu podatka dala su objašnjenja i jamstva u vezi s tumačenjem izraelskog zakona te jamstva da se izraelsko zakonodavstvo vezano uz zaštitu podataka provodi u skladu s takvim tumačenjem. Ova Odluka uzima u obzir ta objašnjenja i jamstva i stoga o njima ovisi.

               (12)

               Državu Izrael stoga bi trebalo promatrati kao državu koja pruža odgovarajuću razinu zaštite osobnih podataka kako je navedeno u Direktivi 95/46/EZ u vezi s automatiziranim međunarodnim prijenosom osobnih podataka iz Europske unije u Državu Izrael, ili neautomatiziranim prijenosom kada se daljnja automatizirana obrada provodi u Državi Izrael. Ova Odluka ne obuhvaća međunarodni prijenos osobnih podataka iz EU-a u Državu Izrael ako se sam prijenos kao i naknadna obrada podataka izvode isključivo u neautomatiziranom obliku.

               (13)

               U interesu transparentnosti i s ciljem očuvanja sposobnosti nadležnih tijela u državama članicama da osiguraju zaštitu pojedinaca u odnosu na obradu njihovih osobnih podataka, potrebno je odrediti posebne okolnosti kad suspenzija prijenosa posebnih podataka može biti opravdana bez obzira na postojanje odgovarajuće zaštite.

               (14)

               Nalazi primjerenosti u vezi s ovom Odlukom odnose se na Državu Izrael, kako je utvrđeno u skladu s međunarodnim pravom. Daljnji prijenos primatelju izvan Države Izrael, kako je utvrđeno u skladu s međunarodnim pravom, trebalo bi smatrati prijenosom osobnih podataka u treću zemlju.

               (15)

               Radna skupina o zaštiti pojedinaca s obzirom na obradu osobnih podataka, koja je osnovana prema članku 29. Direktive 95/46/EZ, dala je povoljno mišljenje o razini zaštite osobnih podataka u odnosu na automatizirani međunarodni prijenos osobnih podataka iz Europske unije ili neautomatizirani prijenos kada se daljnja automatizirana obrada provodi u Državi Izrael. Radna skupina je u svom povoljnom mišljenju potaknula izraelska tijela na usvajanje daljnjih propisa koji bi primjenu izraelskog zakonodavstva proširili na ručne baze podataka koje izrijekom priznaju primjenu načela proporcionalnosti na obradu osobnih podataka u privatnom sektoru i koje izuzetke u međunarodnom prijenosu podataka tumače u skladu s kriterijima navedenima u njezinom „Radnom dokumentu o zajedničkom tumačenju članka 26. stavka 1. Direktive 95/46/EZ” (2). Ovo mišljenje uzeto je u obzir u pripremi ove Odluke (3).

               (16)

               Odbor osnovan na temelju članka 31. stavka 1. Direktive 95/46/EZ nije donio mišljenje u roku koji je propisao njegov predsjednik,

         DONIJELA JE OVU ODLUKU:
   Članak 1.
   1.   Za potrebe članka 25. stavka 2. Direktive 95/46/EZ, smatra se da Država Izrael pruža odgovarajuću razinu zaštite za osobne podatke prenesene iz Europske unije u odnosu na automatizirani međunarodni prijenos osobnih podataka iz Europske unije ili neautomatizirani prijenos kada se daljnja automatizirana obrada provodi u Državi Izrael.
   2.   Nadzorno tijelo Države Izrael nadležno za primjenu pravnih standarda o zaštiti podataka u Državi Izrael je „Izraelsko tijelo za zakonodavstvo, informacije i tehnologiju (ILITA)” iz Priloga ovoj Odluci.
   Članak 2.
   1.   Ova se Odluka odnosi samo na primjerenost zaštite koju pruža Država Izrael, kako je utvrđeno u skladu s međunarodnim pravom, u svrhu udovoljavanja zahtjevima članka 25. stavka 1. Direktive 95/46/EZ i ne utječe na druge uvjete ili ograničenja u vezi s provedbom drugih odredaba navedene Direktive koji se odnose na obradu osobnih podataka u državama članicama.
   2.   Ova se Odluka primjenjuje u skladu s međunarodnim pravom. Ona ne dovodi u pitanje status Golanske visoravni, Pojasa Gaze ni Zapadne obale, uključujući Istočni Jeruzalem, na temelju uvjeta međunarodnog prava.
   Članak 3.
   1.   Ne dovodeći u pitanje njihove ovlasti za poduzimanje mjera kojima bi se osiguralo poštovanje nacionalnih odredaba koje su usvojene sukladno ostalim odredbama Direktive 95/46/EZ osim onih iz članka 25., nadležna tijela država članica mogu izvršavati svoje postojeće ovlasti u smislu suspenzije protoka podataka primatelju u Državi Izrael kako bi se zaštitili pojedinci s obzirom na obradu njihovih osobnih podataka u sljedećim slučajevima:

               (a)

               ako nadležno izraelsko tijelo utvrdi da primatelj krši važeće standarde zaštite, ili

               (b)

               ako postoji značajna vjerojatnost da se krše standardi zaštite; ako postoje opravdani razlozi za vjerovanje da nadležno izraelsko tijelo ne poduzima ili neće poduzeti odgovarajuće i pravovremene mjere za rješavanje slučaja o kojemu je riječ; ako bi nastavak prijenosa stvorio neposredni rizik ozbiljne štete ispitanicima, a nadležna tijela u državi članici učinila su sve što su mogla u danim okolnostima kako bi obavijestila stranku odgovornu za obradu podataka u Državi Izrael i dala joj mogućnost za odgovor.

         2.   Suspenzija prestaje čim se osiguraju standardi zaštite te se o tome obavijesti nadležno tijelo dotičnih država članica.
   Članak 4.
   1.   Države članice bez odlaganja obavješćuju Komisiju kad se usvoje mjere na temelju članka 3.
   2.   Države članice i Komisija međusobno se obavješćuju o slučajevima u kojima djelovanje tijela odgovornih za osiguravanje usklađenosti s normama zaštite u Državi Izrael ne uspije osigurati takvu usklađenost.
   3.   Ako informacije prikupljene u skladu s člankom 3. i stavcima 1. i 2. ovog članka dokazuju da tijelo odgovorno za osiguravanje usklađenosti sa standardima zaštite u Državi Izrael ne ispunjava svoju ulogu učinkovito, Komisija obavještava nadležna izraelska tijela te prema potrebi dostavlja nacrt mjera u skladu s postupkom iz članka 31. stavka 2. Direktive 95/46/EZ radi ukidanja ili suspendiranja ove Odluke ili ograničenja njezina područja primjene.
   Članak 5.
   Komisija nadzire provedbu ove Odluke te izvješćuje Odbor osnovan u skladu s člankom 31. Direktive 95/46/EZ o svim relevantnim nalazima, uključujući bilo koji dokaz koji bi mogao utjecati na nalaz iz članka 1. ove Odluke, da je zaštita u Državi Izrael primjerena u smislu članka 25. Direktive 95/46/EZ te bilo koji dokaz o tome da se ova Odluka provodi na diskriminirajući način. Ona osobito nadzire obradu osobnih podataka u ručnim bazama podataka.
   Članak 6.
   Države članice poduzimaju sve mjere potrebne za usklađivanje s ovom Odlukom u roku od tri mjeseca od datuma njezina priopćenja.
   Članak 7.
   Ova je Odluka upućena državama članicama.

      Sastavljeno u Bruxellesu 31. siječnja 2011.

            Za Komisiju

         Viviane REDING

            Potpredsjednica

      (1)  SL L 281, 23.11.1995., str. 31.

      (2)  Dokument WP114 od 25. studenoga 2005. Dostupno na: http://ec.europa.eu/justice_home/fsj/privacy/docs/wpdocs/2005/wp114_en.pdf

      (3)  Mišljenje 6/2009/EZ o razini zaštite osobnih podataka u Izraelu. Dostupno na: http://ec.europa.eu/justice_home/fsj/privacy/docs/wpdocs/2009/wp165_en.pdf
   PRILOG
   Nadležno nadzorno tijelo iz članka 1. stavka 2. ove Odluke:

                  The Israeli Law, Information and Technology Authority

               The Government Campus

               9th floor

               125 Begin Rd

               Tel Aviv

               Israel

         Poštanska adresa:

               PO Box 7360

               Tel Aviv, 61072

               Telefon: + 972-3-7634050

               Telefax: + 972-2-6467064

               Adresa e-pošte: ILITA@justice.gov.il

               Internetska stranica: http://www.justice.gov.il/MOJEng/RashutTech/default.htm


title: 95/427/EZ: Odluka Komisije od 16. listopada 1995. o popisu objekata u Republici Namibiji odobrenih za uvoz mesnih proizvoda u Zajednicu  Tekst značajan za EGP

text:
               03/Sv. 029

               HR

               Službeni list Europske unije

               132

         31995D0427

               L 254/28

               SLUŽBENI LIST EUROPSKE UNIJE

               16.10.1995.

      ODLUKA KOMISIJE

   od 16. listopada 1995.
   o popisu objekata u Republici Namibiji odobrenih za uvoz mesnih proizvoda u Zajednicu
   (Tekst značajan za EGP)
   (95/427/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezin članak 4. stavak 1.,
   budući da objekti u trećim zemljama ne mogu biti ovlašteni za izvoz mesnih proizvoda u Zajednicu osim ako udovoljavaju općim i posebnim uvjetima utvrđenim u Direktivi 72/462/EEZ;
   budući da je sukladno članku 4. stavku 3. Direktive 72/462/EEZ, Republika Namibija dostavila podatke o jednom objektu koji je ovlašten za izvoz u Zajednicu;
   budući da je posjeta Zajednice na licu mjesta pokazala da su higijenski standardi spomenutog objekta dostatni i može ga se stoga uključiti na prvi popis objekata iz kojih se može dozvoliti uvoz mesa;
   budući da je uvoz mesnih proizvoda iz ovog objekta na popisu u Prilogu ovoj Odluci i dalje predmetom već propisanih odredbi, općih odredbi Ugovora i posebno drugih veterinarskih propisa Zajednice, posebno u pogledu zdravlja životinja;
   budući da su mjere iz ove Odluke u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Objekt u Republici Namibiji naveden u Prilogu se ovime odobrava za izvoz mesnih proizvoda u Zajednicu.
   2.   Uvoz iz ovog objekta mora ostati predmetom veterinarskih odredbi Zajednice koje su utvrđene drugim propisima, a posebno onih koje se bave zaštitom zdravlja životinja.
   Članak 2.
   Ova je Odluka upućena državama članicama.

      Sastavljeno u Bruxellesu 16. listopada 1995.

            Za Komisiju

         Franz FISCHLER

            Član Komisije

      (1)  SL L 302, 31.12.1972., str. 28.
   PRILOG
   POPIS OBJEKATA

               Broj odobrenja

               Objekt

               Adresa

               22

               Meat Corporation of Namibia Ltd

               Windhoek